Välisministeeriumi  kantsleri Matti Maasika sõnul oleks Eesti-Vene suhetes ideaalne, kui tehtaks rohkem koostööd igapäevaste probleemide lahendamiseks. "Praegu on seda vähem, kui me sooviksime. Näiteks needsamad järjekorrad piiripunktides, aga ka see, et meil pole sõjahaudade lepingut. Meil pole valitsusvahelise komisjoni lepet ja tänu sellele on sõlmimata mitmed majanduslepingud. Suhtlemine saaks ja peaks olema palju tihedam," leiab Maasikas. "Kahe riigi praegusi suhteid võiks võrrelda meteoroloogiaga, kus ka istutakse ja  oodatakse ilma paranemist. Aga siin pole mingit saladust, et see sõltub rohkem Vene poolest."